Diari Oficial de la Generalitat Valenciana


Sumari del DOGV 7465, del 13-02-2015 (2015/1161)

Notificació de la sentència dictada en el procediment ordinari número 1630/2010.
--------------------------------------------------------------------------------

### Dades del document

Número de DOGV
:   7465

Data del DOGV
:   13-02-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/1161


Organisme emissor
:   Jutjat de Primera Instància número 3 d'Orihuela

Tipus de document
:   Edicte

Notificació de la sentència dictada en el procediment ordinari número 1630/2010. [2015/1161]  
En el juí ordinari número 1630/2010 s'ha dictat la resolució que, literalment, diu així:  
  
«Sentència número 175/2014  
Orihuela, 6 d'octubre de 2014  
Dispositiva  
Estime la demanda formulada pel procurador el senyor Martínez Rico, en nom i representació de Construcciones y Promociones Giesco, SL, i Giesco y García, SL, contra Mediterráneo Horizonte, SL, declarada en situació de rebel·lia processal, declare resolt el contracte verbal de compravenda privat de 13 d'agost de 2004, subscrit entre les parts, sobre la porció de terreny aproximadament de 2.600 m² de la finca número 92336, inscrita en el Registre de la Propietat número 1 d'Orihuela, tom 1644, llibre 1232, foli 127, amb una superfície de vint-i-sis hectàrees, setanta àrees i nou centiàrees, i declare restituïdes recíprocament les prestacions entre les parts, i condemne Mediterráneo Horizonte, SL, a pagar a Construcciones y Promociones Giesco, SL, l'import de díhuit mil cinc-cents euros (18.500 €), més els interessos legals d'esta quantitat des de la data de la interposició judicial de 14 de desembre de 2010, i a Giesco y García, SL, l'import de cent seixanta-nou mil dos-cents euros (169.200 €), més els interessos legals des de la data de la interposició judicial el 14 de desembre de 2010, sense perjuí de la producció dels interessos previstos en l'article 576 de la Llei d'Enjudiciament Civil, tot això fent condemna expressa a costes a la part demandada.  
  
Notifiqueu esta resolució a les parts de forma legal, i feu-los saber que, en contra, s'hi pot interposar un recurs d'apel·lació davant de la Secció Novena de l'Audiència Provincial d'Alacant, que es podrà preparar davant d'este jutjat en el termini de 20 dies comptadors des de l'endemà de la notificació d'esta interlocutòria. Per a la presentació d'este recurs és necessària la constitució de depòsit en el compte de depòsits i consignacions del jutjat d'acord amb el que establix la disposició addicional 15a de la Llei Orgànica del Poder Judicial, i per l'import previst en esta norma, cosa que haurà de ser acreditada a la preparació del recurs, sense perjuí de les taxes judicials aprovades per la Llei 10/2012, de 20 de novembre.»  
  
Atés que es desconeix el domicili o la residència actuals de la part demandada, per diligència d'ordenació de 14 de febrer de 2013, la secretària, de conformitat amb el que establixen els articles 156.4 i 164 de la Llei d'Enjudiciament Civil 1/2000, he disposat publicar este edicte en el tauler d'anuncis del jutjat i en el Diari Oficial de la Comunitat Valenciana, per a dur a efecte la diligència de notificació de la sentència  
  
  
Orihuela, 30 de gener de 2015.- La secretària judicial: María Jesús Pérez Gálvez.